एलजी अनिल बैजल ने कूडे़ के राजमार्गों में उपयोग पर बल दिया
लैंडफिल स्थलों पर क्षमता से अधिक कूड़े के ढेर लगने पर एलजी चिंतित
एजेंसी | नई दिल्ली
राष्ट्रीयराजधानी में तीन लैंडफिल स्थलों पर उनकी क्षमता से अधिक कूड़े के ढेर लगने पर चिंतित उपराज्यपाल अनिल बैजल ने राजमार्गों के निर्माण में ठोस कचरे के इस्तेमाल की वकालत की है। दिल्ली में तीन लैंडफिल स्थल भलस्वा (उत्तरी दिल्ली), गाजीपुर (पूर्वी दिल्ली) और ओखला (दक्षिणी दिल्ली) हैं, जहां उनकी क्षमता अब जवाब देने वाली है।
पिछले साल दिसंबर में पूर्वी दिल्ली नगर निगम और भारतीय राष्ट्रीय राजमार्ग प्राधिकरण (एनएचएआई) ने गाजीपुर लैंडफिल स्थल के मलबे का मेरठ एक्सप्रेसवे को चौड़ा करने में फुटपाथ के निर्माण में इस्तेमाल करने के लिए एक करार किया था। बाद में एनएचएआई ने कहा कि इस सामग्री का उपयोग प्रयोग के तौर पर इस एक्सप्रेसवे पर दस 10 किलोमीटर के खंड में किया जाएगा। सू़त्रों ने कहा, उपराज्यपाल ने इस मुद्दे के हल के लिए कल केंद्रीय सड़क परिवहन एवं राजमार्ग मंत्री नितिन गडकरी से मुलाकात की और दो अन्य लैंडफिल स्थलों के मलबे के इस्तेमाल का भी प्रस्ताव रखा। अधिकारी ने कहा कि इस प्रस्ताव के लागू हो जाने पर दिल्ली में वायु एवं जल प्रदूषण कम होगा तथा इन स्थलों का इस्तेमाल ठोस अपशिष्ट प्रबंधन के लिए किया जा सकता है।
hin_Deva mag_Deva hin_Deva hin_Deva hin_Deva